大同巡撫

大同巡撫 ， 全稱巡撫大同地方贊理軍務 。 永樂六年 ， 明成祖命都御史出鎮大同 ， 旋罷 。 正統元年 ， 始與宣府共設巡撫 ， 至景泰三年 ， 大同始專設 ， 後復兼理 。 至成化十年 ， 復專設 ， 加贊理軍務 。 節制陽和兵備道 、 左衛兵備道 、 冀北分巡道 、 冀北分守道等四道 ； 轄山西布政司大同府之應 、 朔 、 渾源三州 ， 大同 、 懷仁 、 山陰 、 馬邑 、 廣靈 、 靈丘六縣 ， 陝西行都司之大同左衛等十四衛 、 山陰第三所城堡 ， 順義諸部貢市 。